Kevélységdémon

Kiegyensúlyozott, alapvetően középszerű démonok akiknek hihetetlen beképzeltségük és fellengzős viselkedésük mindig erősebbnek mutatja őket a ténylegesnél így az ellenük való harc különösen idegpróbáló.

"Az, hogy én szebb vagyok nem jogosít fel arra, hogy megpróbáld elrontani a tökéletes arcom. Honnan tudom? Mert okosabb is vagyok." - Keran Adra Thal'eran, kevélységdémon

Faj: Démon

Használható fegyverek: Egykezes fegyverek, lándzsa

## Tulajdonságok

**Páncélzat:** közepes

**Mágia:** közepes

**Védekezés:** közepes

**Támadás:** közepes

**Sebesség:** közepes

## Képességek

**Név:** Revans

**Szint:** 1.

**Ár:** Kevélységdémonok kezdéskor ingyen megkapják

**Leírás:** A kevélységdémon bármely vélt vagy valós sérelemért (legyen az fizikai sérülés vagy egy nem betűrt ing) másfélszeres erővel esik ellenfelének. A hatása szint\*10 másodpercig áll, kétóránként használható.

**Név:** Lesújtó pillantás

**Szint:** 2.

**Ár:** 1500 váltó

**Leírás:** A kevélységdémon jól tudja, hogy mindenki más alávaló féreg csupán, ezzel a képességgel pedig mindenki mással is érzékelteti. Akin használja, az hirtelen ostobának és gyengének érzi magát, sebezhetőbbé válik. A képesség hátránya, hogy egyszerre csak egy emberen használható, és utána öt órán keresztül pihentetni kell.

**Név:** Me, myself and I!

**Szint:** 2.

**Ár:** 1000 váltó

**Leírás:** A démon megérzi, ha róla beszélnek, ahogyan a beszélő szándékait is vele kapcsolatban. Hasznos az egyháziak és a kételkedő rosszakarók kiszimatolására, illetve a hiúság legyezgetésére.

**Név:** Görbe tükör

**Szint:** 3.

**Ár:** 2000 váltó

**Leírás:** A démon felnagyítja ellenfele egy tetszőleges hátrányát, legyen az a lassúság, a fáradékonyság, a rossz célzás, stb., így ezek egy percre megkétszereződnek. Használat után öt órát pihentetni kell.

**Név:** Itt vagyok!

**Szint:** 4.

**Ár:** 2500 váltó

**Leírás:** Egy kiáltással a démon kijelöl egy szint\*1 négyzetméteres területet, amelyen belül ha valaki hátat mer neki fordítani, azt egy erős mágikus korbácsütés éri (Egy rendes, fizikai korbácsütésnek felel meg). Több több elleni harcban nagyon hasznos képesség.

**Név:** A Napra lehet...

**Szint:** 4.

**Ár:** 2500 váltó

**Leírás:** A démon egy hirtelen fényvillanást idéz elő, ami elvakítja az ellenfelét két másodpercre (Mindeközben mosódottan lát csak az). Bár sebzést nem okoz, nagyon praktikus lehet egy harcban, és igen hatásos be- és kilépőket lehet vele varázsolni. Óránként egyszer használható.

**Név:** Ó, hogy milyen szép is vagyok!

**Szint:** 5.

**Ár:** 3000 váltó

**Leírás:** Ha a démon ránéz egy tükröződő felületre, tökéletességének látványától képes a sérüléseinek szint\*5 %-át meggyógyítani. Harc közben is használható, lehűlési ideje 4 óra.

**Név:** Undorodom tőled!

**Szint:** 6.

**Ár:** 3500 váltó

**Leírás:** A démon megvetése szó szerint letaglózza az ellenfelét, a kiválasztott célpont egyszerűen nem képes megközelíteni  a használót egy két méter sugarú körben, ugyanis ellökődik tőle. A lökés ereje a démon fizikai erejének felel meg.

**Név:** Én vagyok az Isten!

**Szint:** 7.

**Ár:** 4000 váltó

**Leírás:** A kevélységdémon önmagát mindenkinél feljebbvalónak tartja, még Istennél is. Ezzel a képességgel másfél percig nem hatnak rá a szent támadások, csak annyit sérül, amennyit egy átlagember. Naponta kétszer használható.

**Név:** Vágyakozás

**Szint:** 8.

**Ár:** 4500 váltó

**Leírás:** A démon képes felvenni az ellenfele által legjobban csodált személy alakját, attól függetlenül, hogy látta-e már az illetőt. Az illúzió tökéletes, a hangot és a jellemző mozgást is átveszi. Öt percig fenntartható, egyszerre csak egy emberen használható, óránként egyszer. Amennyiben a démon fenyegetné a célpontot, a bűvölés azonnal megtörik.

**Név:** Felkelés

**Szint:** 9.

**Ár:** 5000 váltó

**Leírás:** A kevélységdémon képes emberek egész tömegének hangulatát is befolyásolni, ilyenkor ezen személyek idegei pattanásig feszülnek, a legkisebb probléma is akár komoly súrlódást okozhat köztük, okosan rendezve pedig akár harcot is eredményezhet. A képesség hatóterülete 30 méter, azon belül minden személyre működik fajtól függetlenül (Elmehatások elleni védelemmel kivédhető)

**Név:** Lucifer

**Szint:** 10.

**Ár:** 6000 váltó

**Leírás:** A kevélységdémon megidézi a kevélység bűnét megtestesítő Ősdémon, Lucifer erejét. Ilyenkor a démon minden harci értéke a maximumra növekszik, elérve a tökéletesség azon szintjét, amit mindig is képzelt magának. A hatás öt percig tart.

Vissza a kasztokhoz